ಸಂಬಂಧಿಕರಿಂದಲೇ ನನ್ನ ಮೇಲೆ ಗುಂಡಿನ ದಾಳಿ ನಡೆದಿದೆನಟ ಶಿವರಂಜನ್ ಬೋಳಣ್ಣವರ್ ಬೆಳಗಾವಿ: ಚಿತ್ರನಟ, ಉದ್ಯಮಿ ಶಿವರಂಜನ್ ಬೋಳಣ್ಣವರ್ ಅವರ ಮೇಲೆ ದುಷ್ಕರ್ಮಿಗಳು ಗುಂಡಿನ ದಾಳಿ ನಡೆಸಲು ಯತ್ನಿಸಿರುವ ಘಟನೆ ಬೈಲಹೊಂಗಲ ಪಟ್ಟಣದಲ್ಲಿ ನಡೆದಿದೆ. ಈ ಬಗ್ಗೆ ಶಿವರಂಜನ್ ಬೋಳಣ್ಣವರ್ ಮಾತನಾಡಿದ್ದು, ಸಂಬಂಧಿಕರಿಂದಲೇ ನನ್ನ ಮೇಲೆ ಗುಂಡಿನ ದಾಳಿ ನಡೆದಿದೆ. ಅದೃಷ್ಟವಶಾತ್ ನನಗೆ ಗುಂಡು ತಗುಲಿಲ್ಲ. ಆತ್ಮೀಯ ಗುರು ಹಿರಿಯರ ಸ್ನೇಹಿತರ ಆಶೀರ್ವಾದದಿಂದ ಬದುಕುಳಿದಿದ್ದೇನೆ ಎಂದರು. ಇನ್ನು ನನ್ನ ಸಹೋದರ, ಆತನ ಹೆಂಡತಿ ಅಕ್ಕನ ಮಗ ಸೇರಿ ಗುಂಡು ಹಾರಿಸಿದ್ದಾರೆ. ನನ್ನ ಮೇಲೆ ಐದು ಸುತ್ತಿನ ಗುಂಡು ಹಾರಿಸಿದ್ದಾರೆ. ಈ ರೀತಿ ಘಟನೆಗಳು ನಡೆಯಬಾರದು, ಎಲ್ಲರೂ ಖಂಡಿಸಬೇಕು. ನಮ್ಮ ಪೊಲೀಸ್ ಇಲಾಖೆ ಅಲರ್ಟ್ ಆಗಿ ಒಬ್ಬನನ್ನು ಬಂಧಿಸಿದ್ದಾರೆ. ಮತ್ತೋರ್ವನನ್ನು ಇಂದು ಬಂಧಿಸುತ್ತೇವೆ ಎಂದು ಹೇಳಿದ್ದಾರೆ. ಯಾರೂ ಆತಂಕ ಪಡುವ ಅಗತ್ಯವಿಲ್ಲ ಎಂದಿದ್ದಾರೆ. ಇನ್ನು 90ರ ದಶಕದಲ್ಲಿ ಶೃತಿ ಅಭಿನಯದ ಅಮೃತ ಸಿಂಧು ಚಿತ್ರದಲ್ಲಿ ನಾಯಕ ನಟರಾಗಿ ಅಭಿನಯಿಸಿದ್ದ ಶಿವರಂಜನ್, ರಾಜಾರಾಣಿ ಸೇರಿದಂತೆ ಕೆಲ ಚಿತ್ರಗಳಲ್ಲಿ ನಟಿಸಿದ್ದಾರೆ. The post ಸಂಬಂಧಿಕರಿಂದಲೇ ನನ್ನ ಮೇಲೆ ಗುಂಡಿನ ದಾಳಿ ನಡೆದಿದೆನಟ ಶಿವರಂಜನ್ ಬೋಳಣ್ಣವರ್ appeared first on Tv5 Kannada.